Samarbeidsavtale

mellom

XXXXX (Heretter kalt Kunden)

Org.nr.: xxxxxx

og

XXXXXX (Heretter kalt Mediebyrå)

Org. nr.: xxxxxx

1. Avtalens omfang.

Hensikten med avtalen er å bidra til at Kunden når sine forretningsmessige mål gjennom økt avkastning på medieinvesteringene og best mulig betingelser i de ulike mediene som benyttes.

Avtalen omfatter Kundens annonsering i alle relevante medier, med mindre det foreligger nærmere spesifiserte unntak. Med media forstås aviser, magasiner, fagpresse, kino, utendørs, tv, radio, web, mobil, DM, sponsorater, m.m.

Avtalen omfatter avtaleteksten samt følgende vedlegg:

Vedlegg 1:	Arbeidsgruppe – Team Mediebyrå

2. Varighet og oppsigelse.

Denne kontrakt gjøres gjeldende fra og med … – seks – måneders gjensidig oppsigelse. Partenes rettigheter, plikter og ansvar i henhold til avtalen gjelder uendret i oppsigelsestiden.

Endringer kan gjøres i avtalen uten forutgående oppsigelse dersom begge parter er enige. Ønskede endringer varsles skriftlig med 1 – en måneds frist.

Kunden og Mediebyrået vil evaluere samarbeidet minst én gang årlig.

3. Tjenester

Mediebyrået skal utføre følgende tjenester for Kunden;

A. Strategisk og overordnet medierådgivning.

Arbeidet med medierådgivning er en analytisk og strategisk prosess som skal ende opp i en godkjent overordnet medieplan som drøfter mål, strategier og mediemuligheter og gir rammer for de konkrete medie-/kampanjeplanene.

B. Medie-/kampanjeplanlegging

Utarbeidelse av detaljerte planer for gjennomføring av kampanjer som inneholder oversikt over medier, kostnader og innrykningsdatoer/-perioder.

C. Medieforhandlinger

Mediebyrået vil gjennomføre pris- og rabattforhandlinger med mediene. Mediebyrået vil sammen med kunden vurdere om disse forhandlingene mest hensiktsmessig gjennomføres som årsforhandlinger eller foretas fortløpende. Hensikten er å oppnå rabatter/fordeler utover medienes listepriser og ordinære rabatter. Mediebyrået vil til enhver tid arbeide for at de faktisk oppnådde rabatter maksimeres til fordel for kunden.

Kunden forplikter seg til å vurdere medieplanene sammen med Mediebyrået med sikte på å tilrettelegge forholdene for aktive prisforhandlinger. Kunden må gi Mediebyrået tilfredsstillende informasjon som gjør effektive prisforhandlinger mulig.

Samtlige rabatter tilfaller i sin helhet kunden.

D. Medieformidling

Mediebyrået foretar annonseformidling for alle Kundens medieaktiviteter, samt påtar seg alle rutiner og arbeidsoppgaver som er en naturlig del av denne tjenesten, herunder;

Plassbestilling

Etterkontroll av bestilling og behandling av reklamasjonssaker som oppstår med media

Kontroll av mediefakturaer og fakturering av Kunde

Annonseformidlingene gjennomføres på grunnlag av skriftlig godkjennelse fra kunden på foreslått medieplanen/mediebudsjett .

E. Research og markedsinformasjon

Strategi og medieplan bygger på grundige analyser av markedet, konkurransesituasjonen, forbruker og mediemuligheter. Alt analysearbeid i forbindelse med strategi og medieplan, med unntak av undersøkelser som må kjøpes inn, dekkes av medieprovisjoner. Herunder kommer analyser i Forbruker & Media, AdDynamix og Kundens egne undersøkelser.

Andre typer undersøkelser iverksettes basert på godkjent timebudsjett eller fastpris avtalt for oppdraget.

F. Digital innholdsproduksjon

Produksjon av digitalt innhold på kundenes egne sider og plattformer iverksette basert på godkjent timebudsjett eller fastpris avtalt for oppdraget. Dette vil typisk være oppdrag som krever bruk av ressurser som digital produsent, webdesigner, UX-design og utvikling av redaksjonelle tekster og innhold. Se vedlegg 1.

G. Ad hoc tjenester

Partene kan avtale at Mediebyrået skal bistå kunden i prosjekter og oppgaver utover punkt 3A – 3E. Eventuelt slikt arbeid iverksettes basert på godkjent timebudsjett eller fastpris avtalt for oppdraget.

4. Gjennomføring av oppgavene

Mediebyrået skal utføre de enkelte oppdrag på en slik måte og til slik tid som er avtalt mellom Kunden og Mediebyrået.

Ved mangler ved utførte oppdrag som Mediebyrået svarer for, plikter Mediebyrået omgående å rette mangelen dersom kunden ber om det. Dersom retting ikke lar seg gjennomføre, eller dersom kunden ikke ser seg tjent med retting, har kunden krav på erstatning, med mindre Mediebyrået godtgjør at det ikke har opptrådt uaktsomt. Erstatningen begrenses til direkte henførbare kostnader og gjelder ikke tapte inntekter. Er mangelen vesentlig, har kunden også rett til å heve denne avtalen.

Tilsvarende gjelder for forsinkelser som Mediebyrået svarer for. Ved forsinkelser i forbindelse med tidsavhengige annonser er kunden fritatt for å betale Mediebyrået for den forsinkede innrykningen, herunder arbeid med innrykningen. I tillegg har kunden rett til erstatning i tråd med foregående ledd.

Dersom kunden avbestiller et allerede igangsatt og bekreftet eller avtalt løpende oppdrag, skal Kunden dekke Mediebyråets påløpne kostnader i forbindelse med oppdraget.

Mediebyrået skal i samarbeid med Kunden utpeke en fast arbeidsgruppe til betjening av kunden. Alle oppdrag fra kunden skal utføres av arbeidsgruppen med med mindre annet avtales i det enkelte tilfelle. Navnene på de personer som inngår i denne arbeidsgruppen fremkommer av vedlegg 1. Spørsmål om endring av gruppen skal tas opp i god tid av den part som ønsker det.

5. Betaling

Kunden skal godtgjøre Mediebyrået som følger:

A. Returprovisjon fra mediene tilfaller i sin helhet Mediebyrået

For avtalte oppgaver under punkt 3A til 3D betaler Kunden IKKE den vanlige formidlingsgodtgjørelsen, men aksepterer at all returprovisjon fra mediene tilfaller i sin helhet Mediebyrået som godtgjørelse. I praksis betyr dette at Kunden ikke vil bli fakturert annet enn nettobeløpet de har omsatt for som er formidlet av Mediebyrået.

Unntak er stopp-/rettelsesgebyr på kr. 150,- pr. innrykk i trykte medier.

B. Digitale medier med automatiserte kjøp uten returprovisjon

Digitale medier med automatiserte kjøp ”selvbetjening” for eksempel; Real Time Bidding, Youtube, Facebook etc) tar Mediebyrået et honorar på x% av netto mediespending. Dette inkluderer oppstartskostander, løpende optimalisering og rapportering. Rapportering vil skje i henhold til kampanjer eller per måned på løpende aktiviteter.

C. Digitale medier med automatisert reklameproduksjon

Slike medier vil bli fakturert på timesbasis iht gjeldende prisliste for reklamebyrået.

Automatisert reklameproduksjon innebærer eksempelvis versjonering av digitalt materiell, oppsett og bytte av bakgrunnsbilder, tekst og knapper.

Se vedlegg 1.

D. Traffic og adserving

Til all annonsering i digitale medier, også automatiserte kjøp, benyttes verktøyet Adform. Verktøyet inkluderer trafikkering, annonsestyring og rapportering på tvers av alle digitale medier. Bruk av Adform belastes med x% av netto mediespending.

F. Søkemotormarkedsføring

Søkeordsannonsering og søkemotoroptimalisering faktureres med x kr,- pr. time.

G. Annet

Reisekostnader dekkes av kunden.

H. Endringer i honorarsatser

Endringer i de avtalte honorarsatsene kan gjøres gjeldende med 3 måneders frist, etter at kunden har mottatt skriftlig varsel om endringene.

6. Fakturering og betalingsbetingelser

Mediekostnaden faktureres Kunden fortløpende etter at annonsen (reklameplassen) er kontrollert og funnet i orden. Formidlingsgodtgjørelsen belastes på mediefakturaen.

Honorarer og annen fakturering skjer i henhold til betalingsbetingelsene som er fremforhandlet med den enkelte mediekanal.

Betalingsbetingelsene for de tjenester som leveres av Mediebyrået er netto pr. 10 dager etter kampanjemåneden for TV, og netto pr. 20 dager etter første innrykningsdag for andre medier. Forsinkelsesrente belastes i henhold til den til enhver tid gjeldende lovbestemte rente.

7. Partenes representanter

Kunden sin ansvarlige representant:

Navn:

Telefon:

Adresse:

E-mail:

eller den kunden oppnevner i vedkommendes sted. Skifte av ansvarlig representant skal skje etter skriftlig varsling senest 14 dager før endringen skjer.

Mediebyråets ansvarlige representant:

Navn:

Telefon:

Adresse:

E-mail

eller den Medibyrået oppnevner i vedkommendes sted. Skifte av ansvarlig representant skal skje etter skriftlig varsling senest 14 dager før endringen skjer.

Alle henvendelser vedrørende avtalen skal rettes til disse personer

8. Force Majeure

Dersom Mediebyrået på grunn av forhold utenfor Mediebyråets kontroll, ikke er i stand til gjennomføre bestillinger i henhold til forutsetningene i denne avtalen, er Medibyrået ikke ansvarlig for skade eller ulempe som voldes kunde. Mediebyrået skal umiddelbart underrette Kunden dersom slike forhold skulle inntreffe.

9. Tvister

Eventuelle tvister mellom partene skal søkes løst gjennom forhandling. Dersom partene ikke kommer til enighet, skal tvister løses ved voldgift i henhold til tvistemålslovens kapittel 32.

10. Konfidensielt.

All informasjon Futatsu Industries mottar i løpet av samarbeidsperioden er konfidensiell informasjon. Dette gjelder også etter oppsigelse av kontrakt.

Oslo, xx.yy.zz

--------------------------	---------------------------

nn	nn

VEDLEGG 1

Arbeidsgruppen – Team som skal betjene xxxxxxxx:

Ansvar	Navn
Kreativt ansvarlig	Aris Theophilakis
Kundeansvarlig media	Marianne Børsheim Dahl
Medierådgiver	André Thorsen
Prosjektleder reklame	Anja Sandberg Nordbø
Digital produsent	Lloyd Brazier
Strategisk rådgiver	Svein Larsen